User:LagrimasLilian



Ika-nuebe ng Setyembre ng isalang ang isang anghel sabi ni inay, hilig niya ay mag-aral oops pakitang tao lamang iyan. Siya ay suki na sa tahian, hindi normal na tahian sapagkat ito ay tahian ng ospital. Dalawang tahi sa ulo ang natamo ng dahil sa kaniyang kalikutan kaya siguro ngayon ay tila isang ibon na nakawala sa kulungan. Kaniyang kabataan ay umikot sa apat na sulok ng sityo pinagsimbahanan kung saan nahubog ang kaniyang katauhan.

Sa paglipas ng panahon hindi naman sa pagyayabang, nakamit niya ang iba't ibang uri ng karangalan. Hindi man halata pero yun ang katotohanan. Subalit kaakibat ng mga parangal na ito ay ang pagbigat ng kaniyang balikat sa pagpasan ng presyon sa pag-abot sa pamantayan ni inay at tatay.

Sa kasalukuyan, siya ay isang mag-aaral ng programang Accountancy na may isang munting pangarap, magandang buhay ay makamtan, ng sa hinaharap ay magkaroon ng isang buhay na may kapanatagan. Aminado siyang ang daan patungo dito ay hindi basta basta at mayroong kahirapan sapagkat sa mga oras na ito siya ay hinihila ng tila ba ay isang kumunoy ng halo halong pagod, stress at kalungkutan na siyang humahadlang sa kaniya upang ipagpatuloy ang kaniyang nasimulan. Ngunit mayroon pang isang subalit, sapagkat siya patuloy pang lumalaban at kumakapit sa mga taong pinaghuhugutan niya ng lakas at kasiyahan. Teka, tama na tapusin na ang dramang ito, dahil ito ay hindi isang teleserye gaya ng Magpakailanman na mapapanood tuwing sabado alas otso y media ng gabi sa GMA network channel 7.

Hilig niya ay maglaro at pawisan sa pamamagitan ng pagbabadminton, isa sa kaniyang mga libangan. Lumabas kasama ng mga mahal sa buhay ay isa sa kaniyang pinaggugugulan ng oras sapagkat ang mga ala-ala ay pinapahalagahan niya ng lubusan. Ito na talaga, tapos na 'to sapagkat sandamakmak pa ang kaniyang gawain.

Lilian nga pala ang kaniyang ngalan, walang sablay sa kung anumang lakaran, lalong lalo na kung ang kasama ay mga kaibigan kaya't kaniyang mga magulang ay lagi siyang napapagalitan.